Työskentelyohjeet opettajalle

Skenaariovaihe

Skenaariovaiheen tarkoituksena on, että oppilaat tutustuvat omiin maantieteellisin ja kulttuurisiin ennakkokäsityksiinsä. Skenaariovaiheessa oppilaille arvotaan maa ja henkilö. Oppilaiden tehtävänä on kirjoittaa tarina siitä, millaista kyseisen henkilön elämä on. Skenaariovaiheeseen on hyvä varata 45 minuutin oppitunti. Tehtävänannossa on tärkeää välittää oppilaille, että heiltä ei vaadita faktoja, vaan mielikuvia. Tämän takia ohjeistuksessa on tarinallinen ote ja oppilaita autetaan hermeneuttiseen tulkintaan ohjaavilla kysymyksillä.

Tehtävänanto:

”*Salaperäinen avaruustuuli hiipii vaivihkaa kotisi ikkunanpielen ohi. Se kujeilee huoneessasi ja puhaltaa otsaasi. Heräät ja huomaat siirtyneesi elämään toisen ihmisen elämänpolkua. Eläydy ja luo pieni tarina tuon henkilön elämästä ja elämänkaaresta. Jos haluat eläytyä pienempään ajanjaksoon, voit kirjoittaa esimerkiksi vuodesta tai päivästä tuon henkilön elämästä. Luo tarina kokemustesi ja mielikuviesi pohjalta. Heräät nuorena tyttönä Intian maaseudulla…”*

Kysymyksiä oppilaille mielikuvituksen virikkeeksi:

* Mitä kuulet, tunnet ja koet herätessäsi?
* Millainen on kotisi?
* Onko sinulla sisaruksia?
* Millaisia asioita teet vapaa-ajallasi?
* Mitkä asiat ja ihmiset ovat sinulle tärkeitä?

Skenaariovaiheen tehtävänä on auttaa oppilaita muodostamaan kysymyksiä tutkittavasta maasta sekä sanallistaa maantieteellisiä mielikuvia ja ennakkokäsityksiä. Oppilaiden ei tarvitse tuottaa viimeisteltyä tekstiä, vaan tärkeämpää on uskaltaa heittäytyä mielleyhtymien vietäväksi.

Tutkimus- ja opiskeluvaihe

Tutkimus- ja opiskeluvaihe koostuu neljästä 45 minuutin pituisesta oppitunnista, joista jokaisella käsitellään eri elämänvaihetta: lapsuus, nuoruus, aikuisuus ja vanhuus. Oppilaat työskentelevät pareittain. Tutkimusvaiheessa tavoitteena on yhdistää omaa mielikuvitusta osaksi faktatietoa. Tutkimusvaiheessa skenaarion synnyttämiä mielikuvia tutkitaan faktatiedon avulla, ja oppilaat luovat uuden fiktiivisen kertomuksen, mutta perustuen faktatietoon.

Oppilaspareille on arvottu henkilö, josta on tiedossa syntymämaa ja tarkempi paikka siellä (esim. suurkaupunki/maaseutu tms.) ja se, millaiseen perheeseen hän syntyy. Oppilaat kehittävät henkilölle elämäntarinan. Jokaisella tunnilla on yhteinen aloitus, jossa käsitellään ko. elämänvaihetta. Keskeistä on tiedonhaun harjoitteleminen, eli oppilaat hakevat tietoa henkilön synnyinmaasta, kulttuurista, uskonnosta, perhemuodosta jne.

Arvottavat henkilöt:

* poika Kanadan suurkaupungista
* poika Venäjän kaupungista
* tyttö Nigerian maaseudulta
* tyttö Intian maaseudulta
* tyttö Kiinasta suurkaupungista

Tutkimus- ja opiskeluvaiheessa voidaan käyttää apuna Prezi-esitystä:

<https://prezi.com/view/eDZ17orAXiVqFO1kxXzQ/>

* Mitkä kaikki asiat vaikuttavat ihmisen elämään tietyssä maantieteellisessä paikassa, tietyillä reunaehdoilla?

Elämäntarinan päähenkilö syntyy, kasvaa ja vanhenee nyky-yhteiskunnassa. Kuvitteelliset henkilöt ovat syntyneet samana päivänä vuonna 20XX (oppilaiden syntymävuosi), jolloin he olisivat saman ikäisiä kuin oppilaat. Oppilaat tutustuvat mahdollisimman monipuolisesti erilaisiin seikkoihin, jotka mahdollisesti vaikuttavat ihmisen elämänpolkuun.

Lapsuusvaiheen lisätehtävänä tutkitaan vesinäytteitä (**ks. erillisohje vesinäytteiden tutkiminen**). Tutkimusaiheina ovat veden happamuus, haju, väri ja hapenkulutus.

Tutkimusvaiheessa voi halutessaan hyödyntää GapMinderin Dollar Street -sivustoa (<https://www.gapminder.org/dollar-street>), jossa on valokuvia ja tarinoita 50 maasta eri puolilta maapalloa. Sivustolla voi ”vierailla” perheiden kotona; lukea heidän arjestaan sekä katsoa kuvia heidän arkisista esineistä ja asioista. Oppilaat voivat esimerkiksi tarkastella perheiden veden saatavuutta oman henkilön kotimaasta.

Katso myös sivusto <http://www.amusingplanet.com/2010/07/hungry-planet-what-world-eats-by-peter.html>.

Päätöksentekovaihe

Oppilaat koostavat tekemistään elämäntarinoista (syntymästä vanhuuteen) pienen posterin. Posteriin kirjataan ylös asioita, jotka olivat erityisen merkittäviä henkilön elämänkaaren muotoutumisen kannalta. Posterit esitellään muille ja ne laitetaan luokkaan esille tarkasteltaviksi.

Päätöksentekovaiheessa palataan skenaariovaiheessa luotuun elämäntarinaan, mielikuviin ja ennakkokäsityksiin ja verrataan niitä tutkimusvaiheen aikana syntyneisiin elämäntarinoihin.

Linkkejä tutkimusvaihetta varten valtioittain:

Venäjä:

<https://yle.fi/uutiset/3-6157961>

<https://yle.fi/uutiset/3-10023091>

<https://yle.fi/uutiset/3-7326713>

<http://www.maailmalle.net/opiskelu/venaja/koulutusjarjestelma>

<http://bcbu.oulu.fi/Vkoulja.pdf>

<https://yle.fi/aihe/artikkeli/2014/09/30/kukaan-ei-tieda-millainen-maa-venaja>

<https://esaimaa.fi/uutiset/lahella/d83cbf30-3afe-4002-8b42-01846b64ba23>

<https://www.etk.fi/elakejarjestelmat/muiden-maiden-elakejarjestelmat/venaja/>

<http://globalis.fi/Maat/Venaejae>

<http://formin.finland.fi/public/default.aspx?contentid=339962&nodeid=15735&contentlan=1&culture=fi-FI>

Kanada:

<http://www.globalis.fi/Maat/Kanada>

<https://www.etk.fi/elakejarjestelmat/muiden-maiden-elakejarjestelmat/kanada/>

<http://formin.finland.fi/public/default.aspx?contentid=340386&nodeid=15735&contentlan=1&culture=fi-FI>

<http://www.bbc.com/news/business-40708421>

<https://www.justlanded.com/english/Canada/Canada-Guide/Education/Public-Schools>

Nigeria:

<http://www.maailma.net/maat-ja-alueet/afrikka/lansi-afrikka/nigeria>

<http://www.globalis.fi/Maat/Nigeria>

<http://formin.finland.fi/public/default.aspx?contentid=341201&nodeid=15734&contentlan=1&culture=fi-FI>

<https://www.travelblog.org/Africa/Togo/blog-94830.html>

Intia:

<http://www.globalis.fi/Maat/Intia>

<http://www.maailma.net/aiheet/nakokulma/intian-naisten-asema>

<https://www.kauppalehti.fi/uutiset/intia-tukehtuu-saasteisiin/4GFJWMAG>

<http://www.maailma.net/uutiset/kunnon-vessa-ei-ole-intian-maaseudulla-itsestaanselvyys>

<https://www.maailmankuvalehti.fi/2006/8/pitkat/intia-globalisaation-ristivedossa>

<https://www.maailmankuvalehti.fi/2014/1/pitkat/aidilta-tyttarelle>

<https://yle.fi/uutiset/3-10048131>

<http://www.energiauutiset.fi/tyoelama/naiset-intian-energiaongelman-ratkaisijoina.html>

<http://formin.finland.fi/public/default.aspx?contentid=341292&nodeid=15735&contentlan=1&culture=fi-FI>

<https://www.youtube.com/watch?v=_RsGKsmtqWY>

<https://www.youtube.com/watch?v=zXJkbmzHCao>

Kiina:

<http://formin.finland.fi/public/default.aspx?contentid=341044&nodeid=15735&contentlan=1&culture=fi-FI>

<http://www.globalis.fi/Maat/Kiina>

<https://www.chinetverkosto.fi/kiina-2/>

<https://yle.fi/uutiset/3-8416570>

<https://www.amnesty.fi/kiinan-julma-lapsipolitiikka/>

<https://www.youtube.com/watch?v=CN1BmnjIopM>

<https://www.ulkopolitist.fi/2018/01/31/raaka-aineiden-kysynta-jatkaa-kasvuaan-kiinassa/>

OECD tilastot:

<http://stats.oecd.org/>

YK:n tilastot:

<http://data.un.org/>

WHO tilastot:

<http://www.who.int/whosis/en/>

Kuvalinkit:

<https://fi.wikipedia.org/wiki/Maailmankartta#/media/File:Life_Expectancy_2008_Estimates_CIA_World_Factbook.png>

<http://www.globaleducation.edu.au/1838.html>

[www.pixabay.com](http://www.pixabay.com)

[www.unsplash.com](http://www.unsplash.com)